ખ્રિસ્તી સમાજનાં આર્ક બિશપ દ્વારા બધાને મતદાનની ફરજ પૂર્ણ કરવા માટે લખવામાં આવેલા પત્રને લઇને ભારે હોબાળો થયો હતો. ભાજપ દ્વારા ચૂંટણી સમયે જ આ પ્રકારના ફતવાઓ બહાર પાડતાં ધર્મગુરુઓ સામે સખત વિરોધ નોંધાવીને આ પ્રકારની પ્રવૃત્તિ બંધ કરવા માંગણી કરવામાં આવી હતી. બીજી બાજુ ભારે હોબાળા બાદ આર્ક બિશપ થોમસ મેકવાને એવી સ્પષ્ટતા કરી હતી હતી કે, જ્યારે પણ ચૂંટણી આવતી હોય છે ત્યારે બધા જ લોકો મતદાનની પવિત્ર ફરજ પૂર્ણ કરે તેવા હેતુથી અમે આ પ્રકારના પત્ર લખતાં જ હોઈએ છીએ. આ પ્રકારનાં પત્રનો હેતુ કોઈ ચોક્કસ રાજકીય પક્ષને ફાયદો કરાવવાનો નથી હોતો.